Άμνετ (ταινία)

Το Άμνετ (πρωτότυπος τίτλος: Hamnet) είναι ιστορικό δράμα του 2025, σε σκηνοθεσία της Κλόι Ζάο, βασισμένο στο ομώνυμο μυθιστόρημα από την Μάγκι Ο'Φάρελ. Η Ζάο και η Ο'Φάρελ συνεργάστηκαν για το σενάριο της ταινίας. H, σε μεγάλο βαθμό, φανταστική ιστορία δραματοποιεί τον γάμο της Άγκνες Χάθαγουεϊ και του Ουίλιαμ Σαίξπηρ, και τον αντίκτυπο που είχε ο τραγικός θάνατος του 11χρονού γιου τους, Άμνετ, στη σχέσης τους, που ενέπνευσε το θεατρικό έργο του Σαίξπηρ Άμλετ. Πρωταγωνιστούν οι Τζέσι Μπάκλεϊ και Πολ Μέσκαλ ως Άγκνες και Ουίλιαμ, μαζί με τους Έμιλι Γουάτσον και Τζο Άλγουιν σε δευτερεύοντες ρόλους.

Το Άμνετ έκανε πρεμιέρα στο 52ο Φεστιβάλ Κινηματογράφου Τέλουριντ στις 29 Αυγούστου 2025 και κυκλοφόρησε σε επιλεγμένους κινηματογράφους από την Focus Features στις Ηνωμένες Πολιτείες και τον Καναδά στις 26 Νοεμβρίου. Κυκλοφόρησε ευρέως σους κινηματογράφους στις 5 Δεκεμβρίου και είναι προγραμματισμένο να κυκλοφορήσει από την Universal Pictures στο Ηνωμένο Βασίλειο στις 9 Ιανουαρίου 2026. Η ταινία έλαβε θετικά σχόλια από τους κριτικούς, με τις ερμηνείες των Μπάκλεϊ και Μέσκαλ να λαμβάνουν ιδιαίτερους επαίνους. Χαρακτηρίστηκε ως μία από τις δέκα καλύτερες ταινίες του 2025 από το Αμερικανικό Ινστιτούτο Κινηματογράφου.

 Πλοκή 
Ένας γραμμένος πρόλογος αναφέρει ότι στο Στράτφορντ της Αγγλίας, το "Άμνετ" και το "Άμλετ" θεωρούνταν το ίδιο όνομα.

Ο Ουίλλιαμ Σαίξπηρ εργάζεται ως δάσκαλος για να βοηθήσει να ξεπληρωθεί το χρέος της οικογένειας του. Αφήνει τους μαθητές του αφού βλέπει την Άγκνες Χάθαγουεϊ να καλεί ένα γεράκι με το γάντι της για εκπαίδευση γερακιών, και ανταλάσσουν ένα φιλί πριν αυτός φύγει. Η μητέρα του Γουίλιαμ, Μαίρη, του λέει ότι κυκλοφορούν φήμες ότι η Άγκνες είναι η κόρη μίας μάγισσας του δάσους, η οποία της δίδαξε να φτιάχνει φυτικά φάρμακα, τα οποία αργότερα χρησιμοποιεί για να γιατρέψει ένα κόψιμο στο μέτωπο του Ουίλλιαμ. Η Άγκνες περνάει τον περισσότερο χρόνο της στο δάσος, όπου υπάρχει μία μυστηριώδης σπηλιά. Ο Γουίλλιαμ επισκέπτεται την Άγκνες στο δάσος, όπου του ζητάςι να της πει μια ιστορία. Αυτός αφηγείται τον μύθο του Ορφέας και της Ευρυδίκης, ενθουσιάζοντας την. Η Άγκνες προβλέπει το μέλλον του Ουίλλιαμ βάζοντας το χέρι του στην βάση του αντίχειρα της, προβλέποντας ένα πετυχημένο μέλλον για αυτόν και δύο παιδιά στο νεκροκρέβατο της. Το ζευγάρι ολοκληρώνει την σχέση του, με αποτέλεσμα η Άγκνες να μείνει έγκυος, οδηγώντας την οικογένεια της να την αποκληρώσει και να την αναγκάσει να μετακομίσει με τον Ουίλλιαμ. Το ζευγάρι παντρεύεται και η Άγκνες γεννάει την Σουζάνα στο δάσος.

Ο Γουίλιαμ αντεπιτίθεται όταν ο πατέρας του, Τζον, τον χτυπάει επειδή αρνείται την χειρωνακτική εργασία. Βλέποντας τον Γουίλλιαμ να δυσκολεύεται με την συγγραφή, η Άγκνες προτείνει στον αδελφό της, Μπαρθόλομιου, να τον στείλει στο Λονδίνο για να κάνει θεατρική καριέρα, αφήνοντας την ίδια και την Σουζάνα στο Στράτφορντ. Λίγο καιρό αργότερα, η Άγκνες είναι έγκυος και προσπαθεί να πάει έξω για να γεννήσει, αλλά η οικογένεια του Γουίλιαμ την περιορίζει στο σπίτι, όπου γεννάει τα δίδυμα Χάμνετ και Τζούντιθ, με την δεύτερη να φαίνεται ότι πέθανε στη γέννα. Φέρνοντας στο μυαλό της τον θάνατο της μητέρας της, η Άγκνες απαιτεί να πάρει αγκαλιά το μωρό παρά τις προλήψεις, και η Τζούντιθ ξυπνάει. Αφού έχουν περάσει 11 χρόνια, ο Γουίλλιαμ γίνεται επιτυχημένος, επιστρέφοντας κατά διαστήματα όσο τα παιδιά μεγαλώνουν πολύ κοντά. Η Άγκνες διαβάζει το μέλλον του Άμνετ και λέει ότι η επιθυμία του να ενταχθεί στην θεατρική ομάδα του πατέρα του θα ευδοκιμήσει. Το γεράκι της Άγκνες πεθαίνει και, ενώ το θάβουν, λέει στα παιδιά να κάνουν μία ευχή στο πνεύμα του γερακιού, που τους λέει ότι θα τις κουβαλάει στην καρδιά του.

Επιστρέφοντας στο Λονδίνο, ο Γουίλλιαμ περιπλανιέται στους δρόμους κατά την διάρκεια της επιδημίας της βουβωνικής πανώλης και βλέπει μία παράσταση κουκλοθέατρου, που αναπαριστά την πανώλη να μεταφέρει ανθρώπους στον θάνατο. Στο Στράτφορντ, η Τζούντιθ κολλάει την πανώλη, αλλά ο Άμνετ της υπενθυμίζει την ιστορία του γερακιού για να την παρηγορήσει. Αργότερα, ο Άμνετ ξαπλώνει δίπλα της, δηλώνοντας ότι θέλει να πάρει την θέση της. Η Τζούντιθ αναρρώνει, αλλά ο Άμνετ αρρωσταίνει βαριά και πεθαίνει. Στο νεκροκρέβατο του, οραματίζεται τον εαυτό του σε μία σκηνή να φωνάζει την μητέρα του και εμφανίζεται το γεράκι της Άγκνες. Ο Γουίλλιαμ σπεύδει στο σπίτι και καταρρέει όταν βλέπει τον νεκρό Άμνετ. Η απουσία του φθείρει τον γάμο του με την Άγκνες καθώς προσπαθούν να διαχειριστούν τον θάνατο του Άμνετ. Ο Γουίλλιαμ αγοράζει το μεγαλύτερο σπίτι στο Στράτφορντ και φεύγει ξανά για το Λονδίνο. Η Άγκνες πιάνει το χέρι του και λέει ότι πλέον δεν βλέπει τίποτα. Ο Γουίλλιαμ κάνει πρόβα στον Άμλετ, αλλά εξοργίζεται με τους ηθοποιούς επειδή δεν δείχνουν πάθος. Στην απελπισία του, σκύβει πάνω από την άκρη μιας προβλήτας στον Τάμεση και απαγγέλλει τον λόγο "Να ζει κανείς ή να μη ζει" από το θεατρικό του έργο.

Η μητριά της Άγκνες, Τζόαν, της δείχνει ένα φυλλάδιο για μία παραγωγή του Άμλετ στο Λονδίνο και την κατακρίνει επειδή παντρεύτηκε τον Γουίλλιαμ, αλλά η Άγκνες της επιτίθεται λεκτικά. Η Άγκνες και ο Μπαρθόλομιου ταξιδεύουν στο Λονδίνο για να δουν τον Γουίλλιαμ. Αφού βλέπουν ότι λείπει από το σπίτι του, αποφασίζουν να παρευρεθούν στην πρώτη παράσταση του Άμλετ στο Θέατρο Γκλόουμπ. Η Άγκνες, αρχικά, προσβάλλεται επειδή το όνομα του γιου της βεβηλώνεται. Όταν, όμως, βλέπει του Γουίλλιαμ στον ρόλο του φαντάσματος του πατέρα του Άμλετ, συνειδητοποιεί ότι το έργο είναι ένα αφιέρωμα στον Άμνετ, και συγκινημένη βάζει τα κλάμματα στην σκηνή ανάμεσα στον Άμλετ και τον πατέρα του.

Στα παρασκήνια, ο Γουίλλιαμ, έχοντας παρατηρήσει την Άγκνες, ξεσπάει σε δάκρυα, ενώ ακούει το έργο και επιστρέφει για να την παρατηρήσει από τα παρασκήνια. Το έργο εξελίσσεται μέσα από σκηνές από ξιφομαχίες, εκπληρώνοντας το όνειρο του Άμνετ για έναν ρόλο δράσης. Κατά την διάρκεια της σκηνής όπου ο Άμλετ πεθαίνει, η Άγκνες πλησιάζει το χέρι του ηθοποιού και το τοποθετεί στην βάση του αντίχειρα της, όπως έκανε και με το χέρι του Γουίλλιαμ όταν πρωτογνωρίστηκαν, και το υπόλοιπο κοινό, με την σειρά του, τείνει προς τον ηθοποιό. Οραματίζεται τον Άμνετ στην σκηνή, όπως φάνηκε νωρίτερα στο όραμα που είχε όσο πέθαινε, προχωρόντας πλέον από την στεναχώρια στο χαμόγελο πριν εξαφανιστεί στα παρασκήνια μέσα από μία τρύπα, όπως αυτή της μυστικιστικής της σπηλιάς στο δάσος. Για πρώτη φορά μετά τον θάνατο του Άμνετ, η Άγκνες γελάει και χαμογελάει.

 Ηθοποιοί και χαρακτήρες 

 Τζέσι Μπάκλεϊ ως Άγκνες Σαίξπηρ
 Πολ Μέσκαλ ως Ουίλλιαμ Σαίξπηρ
 Έμιλι Γουάτσον ως Μαίρη Σαίξπηρ
 Τζο Άλγουιν ως Μπαρθόλομιου Χάθαγουεϊ
 Τζάκομπι Τζουπ ως Άμνετ
 Ντέιβιντ Γουίλμοτ ως Τζον Σαίξπηρ
 Ολίβια Λάινς ως Τζούντιθ Σαίξπηρ
 Μόντι Ρε Βρέθναχ ως Σουζάνα Σαίξπηρ
 Φρέγια Χάνναν-Μίλς ως Ιλάιζα Σαίξπηρ
 Ντέιντον Άντερσον ως Έντμουντ Σαίξπηρ
 Έλιοτ Μπάξτερ ως Ρίτσαρντ Σαίξπηρ
 Νόα Τζουπ ως Άμλετ
 Ελ Σίμονς ως Οφηλία
 Λουίζα Χάρλαντ ως Ρόαν
 Τζακ Σαλού ως Μαρσέλους
 Σαμ Γουλφ ως Μπερνάρντο 
 Ήρα Γκίμπσον ως Φρανσίσκο

Σημειώσεις

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Κλόι Ζάο
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες γυρισμένες στην Ουαλία
Κατηγορία:Ταινίες παραγωγής Amblin Entertainment
Κατηγορία:Ταινίες παραγωγής Focus Features
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες σχετικά με σχέσεις μητέρας–κόρης
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)